Følgende vilkår gjelder:  
Mål for direktetilskuddsordningen – Samisk videregående skole og reindriftsskole:

* Øke antall søkere med samisk språk og kulturkompetanse til barnehage – og lærerutdanning

Det samiske samfunnet står ovenfor store utfordringer når det gjelder rekruttering av samiskspråklige ansatte som behersker nord-, lule- og sørsamisk. Det er stor mangel på utdannet fagpersonell med kompetanse i samiske språk og samisk kultur innenfor de ulike samfunnsområdene, særlig er det stor mangel på lærere og barnehageansatte.

Riksrevisjonens rapport om samisk opplæring viser at rekruttering av samisktalende lærere og barnehageansatte er en stor utfordringene innenfor opplæring. Direktetilskuddet skal gå til strategisk arbeid for å få elever med samisk i fagkretsen til å søke på barnehage- og lærerutdanning. Målet på sikt er å rekruttere studenter til lærer - og barnehagelærerutdanning. Det strategiske arbeidet skal tilpasses elever med både sør-, lule- og nordsamisk språkbakgrunn.

Sametinget gir kr 500 000 i tilskudd til dette arbeidet.